CELEX: 32021D1837
Language: lv
Date: 2021-10-15 00:00:00
Title: Padomes Lēmums (ES) 2021/1837 (2021. gada 15. oktobris) par nostāju, kas Eiropas Savienības vārdā jāieņem Apvienotajā komitejā, kura izveidota ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas, attiecībā uz grozījumu lēmumā, ar ko izveido sarakstu ar 25 personām, kuras vēlas un spēj veikt šķīrējtiesnešu pienākumus saskaņā ar līgumu

20.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 372/20
               
            
         PADOMES LĒMUMS (ES) 2021/1837
         (2021. gada 15. oktobris)
         par nostāju, kas Eiropas Savienības vārdā jāieņem Apvienotajā komitejā, kura izveidota ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas, attiecībā uz grozījumu lēmumā, ar ko izveido sarakstu ar 25 personām, kuras vēlas un spēj veikt šķīrējtiesnešu pienākumus saskaņā ar līgumu
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 50. panta 2. punktu,
         ņemot vērā Līgumu par Eiropas Savienības darbību un jo īpaši tā 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Līgums par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”) tika noslēgts ar Padomes Lēmumu (ES) 2020/135 (1) un stājās spēkā 2020. gada 1. februārī.
                  
               
                     (2)
                  
                  
                     Saskaņā ar Izstāšanās līguma 171. panta 1. punktu Apvienotā komiteja līdz Izstāšanās līgumā paredzētā pārejas perioda beigām izveidoja sarakstu ar 25 personām, kuras vēlas un spēj veikt šķīrējtiesnešu pienākumus. Apvienotā komiteja nodrošina, lai saraksts jebkurā brīdī atbilstu šīm prasībām.
                  
               
                     (3)
                  
                  
                     Ievērojot Izstāšanās līguma 171. panta 2. punktu, šajā sarakstā neiekļauj personas, kas ir Savienības iestāžu, kādas dalībvalsts valdības vai Apvienotās Karalistes valdības locekļi, ierēdņi vai citi darbinieki.
                  
               
                     (4)
                  
                  
                     Viena no Savienības ierosinātajām personām, kas iekļauta sarakstā, ir iecelta par Tiesas ģenerāladvokātu, un tāpēc tā vairs neatbilst prasībām, lai saskaņā ar Izstāšanās līgumu būtu par šķīrējtiesnesi.
                  
               
                     (5)
                  
                  
                     Tāpēc minētā persona ir jāaizstāj ar kandidātu no to kandidātu rezerves saraksta, kuri vēlas un spēj veikt Savienības šķīrējtiesnešu pienākumus saskaņā ar Izstāšanās līgumu, kas iekļauts Padomes Lēmuma (ES) 2020/2232 (2) II pielikumā.
                  
               
                     (6)
                  
                  
                     Ir lietderīgi noteikt nostāju, kas Savienības vārdā ir jāieņem Apvienotajā komitejā,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā ir jāieņem Apvienotajā komitejā, kura izveidota ar Izstāšanās līguma 164. panta 1. punktu, attiecībā uz to, lai grozītu lēmumu, ar kuru izveido sarakstu ar 25 personām, kuras vēlas un spēj veikt šķīrējtiesnešu pienākumus saskaņā ar Izstāšanās līgumu, ir pievienota šim lēmumam.
         
         
            2. pants
            Apvienotās komitejas lēmumu publicē Eiropas Savienības Oficiālajā Vēstnesī.
         
         
            3. pants
            Šis lēmums stājas spēkā tā pieņemšanas dienā.
         
         
            Luksemburgā, 2021. gada 15. oktobrī
            
               
                  Padomes vārdā –
               
               
                  priekšsēdētājs
               
               J. CIGLER KRALJ
            
         
         
            (1)  Padomes Lēmums (ES) 2020/135 (2020. gada 30. janvāris) par to, lai noslēgtu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (OV L 29, 31.1.2020., 1. lpp.).
         
            (2)  Padomes Lēmums (ES) 2020/2232 (2020. gada 22. decembris) par nostāju, kas Eiropas Savienības vārdā jāieņem Apvienotajā komitejā, kura izveidota ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas, attiecībā uz lēmuma pieņemšanu, ar ko izveido sarakstu ar 25 personām, kuras vēlas un spēj veikt šķīrējtiesnešu pienākumus saskaņā ar līgumu, un par rezerves sarakstu ar personām, kuras vēlas un spēj veikt Savienības šķīrējtiesnešu pienākumus saskaņā ar līgumu (OV L 437, 28.12.2020., 182. lpp.).
      
      
         
            PROJEKTS
            LĒMUMS Nr. …/2021, KO PIEŅĒMUSI APVIENOTĀ KOMITEJA, KAS IZVEIDOTA AR LĪGUMU PAR LIELBRITĀNIJAS UN ZIEMEĻĪRIJAS APVIENOTĀS KARALISTES IZSTĀŠANOS NO EIROPAS SAVIENĪBAS UN EIROPAS ATOMENERĢIJAS KOPIENAS
            (... gada...),
            ar kuru groza Lēmumu Nr. 7/2020, ar ko izveido sarakstu ar 25 personām, kuras vēlas un spēj veikt šķīrējtiesnešu pienākumus saskaņā ar šo līgumu
            APVIENOTĀ KOMITEJA,
            ņemot vērā Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (1) un jo īpaši tā 171. panta 1. un 2. punktu,
            tā kā:
            
                        (1)
                     
                     
                        Saskaņā ar Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”) 171. panta 1. punktu Apvienotā komiteja līdz minētajā līgumā noteiktā pārejas perioda beigām izveidoja sarakstu ar 25 personām, kuras vēlas un spēj veikt šķīrējtiesas šķīrējtiesnešu pienākumus. Apvienotā komiteja nodrošina, lai saraksts jebkurā brīdī atbilstu šīm prasībām.
                     
                  
                        (2)
                     
                     
                        Saskaņā ar Izstāšanās līguma 171. panta 2. punktu šajā sarakstā neiekļauj personas, kas ir Savienības iestāžu, kādas dalībvalsts valdības vai Apvienotās Karalistes valdības locekļi, ierēdņi vai citi darbinieki.
                     
                  
                        (3)
                     
                     
                        Viena no Savienības ierosinātajām personām, kas iekļauta sarakstā, ir iecelta par Savienības iestādes locekli, un tāpēc tā vairs neatbilst prasībām, lai saskaņā ar Izstāšanās līgumu būtu par šķīrējtiesnesi.
                     
                  
                        (4)
                     
                     
                        Tāpēc Apvienotās komitejas Lēmuma Nr. 7/2020 (2) I pielikumā izklāstītajā personu sarakstā minētā persona ir jāaizstāj,
                     
                  IR PIEŅĒMUSI ŠO LĒMUMU.
            
               1. pants
               Apvienotās komitejas Lēmuma Nr. 7/2020 I pielikumā izklāstīto sarakstu ar 25 personām, kuras vēlas un spēj veikt šķīrējtiesnešu pienākumus saskaņā ar Izstāšanās līgumu, groza šādi:
               
                  Tamara ĆAPETA kundzi aizstāj Ezio PERILLO kungs.
            
            
               2. pants
               Šis lēmums stājas spēkā nākamajā dienā pēc tā pieņemšanas.
            
            
               ...,
               
                  
                     Apvienotās komitejas vārdā –
                  
                  
                     līdzpriekšsēdētāji
                  
               
            
            
               (1)  OV L 29, 31.1.2020., 7. lpp.
            
            
               (2)  OV L 443, 30.12.2020., 22. lpp.